Forsætisráðherra hefur vísað máli vegna ætlaðs upplýsingaleka frá Seðlabankanum til RÚV til lögreglu þar sem lekinn kunni að fela í sér refsivert brot . Framkvæmdastjóri gjaldeyriseftirlits Seðlabankans var í tölvupóstsamskiptum við starfsmann RÚV í rúman mánuð áður en ráðist var í húsleit í Samherja árið 2012 . Fjallað verður ítarlega um málið í kvöldfréttum Stöðvar 2 . Þá segir ung kona frá reynslu sinni af hefndarklámi í fréttatímanum . Hún segir flesta krakka í grunnskóla hennar hafa tekið þátt í að senda nektarmyndir og -myndskeið af sér . Að lokum var henni hótað með dreifingu myndanna ef hún gengi ekki lengra í myndatökunni . Þetta og margt fleira í kvöldfréttum Stöðvar 2 , Bylgjunnar og Vísis kl. 18:30 .